Diari Oficial de la Generalitat Valenciana


Sumari del DOGV 3899, del 18-12-2000 (2000/9513)

ACORD de 31 d'octubre de 2000, de la Comissió Territorial d'Urbanisme de Castelló, relatiu a la tramitació com a Pla Especial d'un projecte de centre de transformació de 50 kWA a Benicàssim.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9513


Data del document
:   31-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benicàssim
    * pla d'urbanisme

ACORD de 31 d'octubre de 2000 de la Comissió Territorial d'Urbanisme de Castelló, relatiu a la tramitació com a Pla Especial d'un projecte de centre de transformació de 50 kWA a Benicàssim. [2000/X9513]
  
Vist l'expedient relatiu a la tramitació com a Pla Especial d'un projecte de centre de transformació de 50 kWA a Benicàssim, i de conformitat amb els següents,
  
Antecedents
  
Primer. La Comissió de Govern de l'Ajuntament de Benicàssim acordà en sessió de 30 de juny de 2000 sotmetre a informació pública el projecte bàsic de centre de transformació de 50 kWA, fet que es portà a terme per mitjà d'anuncis inserits en el Diari Oficial de la Generalitat Valenciana de 25 de juliol de 2000, en el Butlletí Oficial de la Província de 27 de juliol de 2000 i en el periòdic Mediterráneo de 28 de juliol de 2000. Transcorregut el període d'informació al públic, en el qual no es formularen al·legacions, el ple aprovà provisionalment el projecte en sessió de 5 d'octubre de 2000, després d'això l'expedient es remet al Servei Territorial d'Urbanisme el 20 d'octubre de 2000.
  
Segon. El projecte consta de memòria i plans.
  
Tercer. L'objecte del document és constituir el projecte d'instal·lació d'un centre de transformació de tipus intempèrie per a subministrar energia elèctrica, el qual s'emplaça en la parcel·la 42 del polígon 7 del sòl no urbanitzable comú del Pla General de Benicàssim.
  
Quart. No s'han emés informes sectorials.
  
Fonaments de dret
  
Primer. L'article 81, paràgrafs primer i segon de la Llei 6/1994, de 15 de novembre, Reguladora de l'Activitat Urbanística (d'ara en avant LRAU), disposa el següent:
  
«Estarà subjecta a llicència d'obres l'execució d'obres públiques i de construccions de servei públic quan així ho exigisca la legislació reguladora de la corresponent obra o servei.
  
La realització material de qualsevol obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent el projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica, l'acord d'aprovació provisional legitima la completa realització. L'aprovació del projecte dóna lloc al que disposen els articles 33.7 o 72.3».
  
En el cas que ens ocupa, l'Ajuntament assenyala que el centre de transformació no està previst en el planejament urbanístic, per la qual cosa es tramita el projecte a través del procediment d'aprovació dels plans especials.
  
El procediment seguit per a portar a terme tal verificació és correcte, conforme amb el que disposa l'article 81 de la LRAU, en relació amb el 37 i següents.
  
Segon. La documentació que integra el projecte és suficient, a l'efecte del complement del que disposa l'article 81 de la LRAU.
  
Tercer. Les normes urbanístiques del Pla General de Benicàssim reguladores del sòl no urbanitzable comú RC-1 no preveuen expressament que puguen instal·lar-se centres de transformació d'energia elèctrica. Per una altra banda, el transformador s'ha de cedir al concessionari del servei públic de subministrament elèctric, per la qual cosa, segons assenyala l'Ajuntament, l'obra pot considerar-se pública. D'aquesta manera, i conforme amb l'article 81 de la LRAU, procedia la tramitació del projecte segons els tràmits propis d'un pla especial.
  
Segons resulta del que estableix l'article 170 del Reglament de Planejament de la Comunitat Valenciana, aprovat pel Decret 201/1998, de 15 de desembre (d'ara en avant RPCV), la tramitació d'aquests projectes d'obra pública pel procediment del pla especial conclou amb una declaració de la compatibilitat de l'obra pública amb l'ordenació urbanística i territorial, declaració de compatibilitat que correspon efectuar a la conselleria competent en matèria d'urbanisme (article 170.3 del RPCV). Conforme disposa l'article 170.4 del RPCV, ?rebut el projecte, la conselleria competent en matèria d'urbanisme pot declarar-lo compatible amb l'ordenació urbanística, ja siga perquè no la modifica o perquè es resol modificar-la i assumir en aquesta el projecte de nova obra pública?. En el cas que ens ocupa, el centre de transformació no estava previst en el planejament general, fet pel qual la declaració de conformitat suposaria la modificació d'aquest últim, que assumiria aquesta obra. Per als supòsits en els quals l'obra pública no estiguera prevista en el planejament general, l'article 170.4 del RPCV estableix la necessitat de comprovar ?la coherència del model territorial i urbanístic resultant i la suficiència dels documents urbanístics que s'adjunten al projecte per a expressar la nova ordenació?.
  
En el supòsit que ara s'examina, l'assumpció pel planejament d'aquesta obra pública no suposa cap incompatibilitat amb el model territorial i, a més, la documentació que s'acompanya és suficient per a expressar la nova ordenació. Per tant, procedeix declarar compatible l'actuació amb l'ordenació urbanística.
  
Quart. De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que s'ha exposat, la Comissió Territorial d'Urbanisme de Castelló acorda: declarar compatible amb l'ordenació urbanística el projecte de centre de transformador tipus intemperial de 50 kwa en la parcel·la 42 del polígon 7 del sòl no urbanitzable del municipi de Benicàssim.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.